**Ministru kabineta rīkojuma “Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts paredz no valsts budžeta programmas 02.00.00 “Līdzekļi neparedzētiem gadījumiem” piešķirt Satiksmes ministrijai 6 000 000 *euro*, lai nodrošinātu pārvadājumu nepārtrauktību un daļēji segtu normatīvajos aktos noteiktās kompensācijas republikas pilsētu pašvaldībām un sabiedriskā transporta pakalpojumu sniedzējiemreģionālajos pasažieru pārvadājumos ar autobusiem un vilcieniem.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Saskaņā ar Ministru kabineta 2010.gada 7.aprīļa noteikumu Nr.300 „Ministru kabineta kārtības rullis” 58.punktu pēc Satiksmes ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts budžeta programmā 31.00.00 “Sabiedriskais transports” ir izveidota apakšprogramma 31.06.00 “Dotācija zaudējumu segšanai sabiedriskā transporta pakalpojumu sniedzējiem” (turpmāk – apakšprogramma 31.06.00) un apakšprogramma 31.07.00 “Dotācija sabiedriskā transporta pakalpojumu sniedzējiem ar braukšanas maksas atvieglojumiem saistīto zaudējumu segšanai” (turpmāk – apakšprogramma 31.07.00), no kurām Satiksmes ministrija, atbilstoši finansēšanas plānam un Sabiedriskā transporta padomes lēmumiem katru mēnesi pārskaita finansējumu pārvadātājiem un vienu reizi ceturksnī – republikas pilsētu pašvaldībām.Pamatojoties uz Sabiedriskā transporta pakalpojumu likuma 11.panta pirmo daļu un saskaņā ar Ministru kabineta 2015.gada 28.jūlija noteikumu Nr.435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” (turpmāk – Ministru kabineta noteikumi Nr.435) 2.1.apakšpunktu, sabiedriskā transporta pakalpojumu sniedzējiem kompensē zaudējumus, kas radušies, ja ar sabiedriskā transporta pakalpojumu pasūtījuma līguma izpildi saistītās nepieciešamās izmaksas pārsniedz gūtos ieņēmumus.Lai nodrošinātu sabiedriskā transporta pakalpojumu sniedzējiem – reģionālās nozīmes pārvadājumos ar autobusiem, reģionālās nozīmes pārvadājumos ar vilcienu, un republikas pilsētās pārvadājumos saistībā ar zaudējumiem par maršrutu daļu, kas ir ārpus pilsētas administratīvās teritorijas, ja šī maršruta daļa ir vairāk kā 30% no kopējā maršruta garuma, un personu ar invaliditāti pārvadāšanu, – Ministru kabineta noteikumu Nr.435 2.1. un 2.5.apakšpunktā noteikto zaudējumu kompensēšanu no valsts budžeta apakšprogrammas 31.06.00 un 31.07.00, faktiskais pieejamais finansējums zaudējumu segšanai 2018.gadā ir 61 598 128 *euro, t.i.*:- apakšprogrammā 31.06.00 – 37 954 220 *euro*;- apakšprogrammā 31.07.00 – 23 643 908 *euro*Saskaņā ar Ministru kabineta noteikumu Nr.  59.punktu, ja sabiedriskā transporta pakalpojumu pasūtījuma līgumā nav noteikts citādi, pasūtītājs zaudējumu kompensāciju izmaksā avansā. Avansa apmērs nevar būt mazāks par 95 % no nepieciešamo zaudējumu kompensāciju apmēra. Zaudējumu kompensācijas avansa maksājumus aprēķina pasūtītājs un reģionālās nozīmes pārvadājumos avansa maksājumu lielumam jānodrošina sabiedriskā transporta pakalpojumu nepārtrauktība.2018.gada 1.ceturksnī, izpildot sabiedriskā transporta pakalpojumu pasūtījuma līgumus, sabiedriskā transporta pakalpojumu sniedzējiem reģionālajā satiksmē ar autobusiem varēja kompensēt tikai 76% no kopējiem aprēķinātajiem kompensējamajiem zaudējumiem. Lai nodrošinātu finansējuma segumu atbilstoši aprēķinātajiem zaudējumiem un nepieļautu sabiedriskā transporta pakalpojumu pārtraukšanu vai daļēju izpildi, Satiksmes ministrija ierosināja un Sabiedriskā transporta padome atbalstīja priekšlikumu grozīt finansēšanas plānu, pārceļot no 2018.gada beigām uz 2018.gada 2.ceturksni un jūlija mēnesi finansējumu 4 500 000 *euro* apmērā, tādējādi par 2018.gada 1.pusgadu vidējais zaudējumu segums autobusu satiksmē sasniedza 89%. Tomēr jau šobrīd finansēšanas plānā 2018.gadam decembrī finansējums no 31.06.00 apakšprogrammas sabiedriskā transporta pakalpojumu sniedzējiem ar autobusiem vairs nav pieejams, bet novembrī tikai 464 267 *euro*. Ievērojot faktiskos 2018.gada 1.pusgada rezultātus, kā arī pamatotos objektīvos apstākļus saistībā ar nodokļu un preču / pakalpojumu cenu izmaiņām, biļešu ieņēmumu pieaugumu, kā arī normatīvajos aktos un līgumos noteiktās prasības, VSIA “Autotransporta direkcija” ir pārskatījusi prognozes, kā rezultātā kopējais 2018.gadā kompensējamais zaudējumu apmērs varētu būt 70 838 052 *euro* (tai skaitā valsts garantētā peļņa), līdz ar to no valsts budžeta piešķirtais finansējums sedz tikai 87% no kopējiem pārvadātājiem kompensējamajiem zaudējumiem. 2018.gadā apropriācijas ietvaros pārdalot finansējumu, kopējais papildus nepieciešamais finansējums 2018.gadā apakšprogrammā 31.06.00, lai nodrošinātu sabiedriskā transporta pakalpojumu sniegšanas nepārtrauktību, ir **9 239 924 *euro***, kas sadalās sekojoši:* reģionālās nozīmes pārvadājumos ar autobusiem – 6 594 799 *euro;*
* reģionālās nozīmes pārvadājumos ar vilcieniem – 2 542 352 *euro*;
* republikas pilsētām – 102 773 *euro*.

Turklāt atsevišķiem pārvadātājiem sakarā ar ierobežoto valsts budžeta finansējumu 2017.gadā nav kompensēti zaudējumi pilnā apmērā arī par 2017.gadu. 2017.gadā ar Finanšu ministrijas 2017.gada 17.oktobra rīkojumu Nr.443 “Par apropriācijas pārdali” un, pamatojoties uz Ministru kabineta 2017.gada 12.decembra rīkojumu Nr.736 “Par finanšu līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem””, valsts budžeta programmā 99.00.00 “Līdzekļu neparedzētiem gadījumiem izlietojums” tika piešķirts finansējums, lai nodrošinātu normatīvajos aktos noteikto izdevumu kompensēšanu AS “Pasažieru vilciens” par dzelzceļa infrastruktūras lietošanu. Tomēr, ņemot vērā to, ka AS “Pasažieru vilciens” 2017.gadā piešķirts papildu finansējums tikai maksas par dzelzceļa infrastruktūras izmantošanu kompensēšanai, tad 2017.gadā no valsts budžeta AS “Pasažieru vilciens” ir aprēķināti, bet nav kompensēti zaudējumi par sabiedriskā transporta pakalpojumu nodrošināšanu, tai skaitā valsts garantētā peļņa – 2 059 701 *euro* apmērāVienlaikus, apkopojot informāciju no republikas pilsētu pašvaldībām par personu ar invaliditāti pārvadāšanu 2017.gadā, ir secināts, ka kopējais nekompensētais apmērs no apakšprogrammas 31.07.00 republikas pilsētu pašvaldībām sastāda 866 377,67 *euro*. Ievērojot 2018.gadā piešķirto finansējumu apmēru republikas pilsētu pašvaldībām apakšprogrammas 31.07.00 EKK 7310 Valsts budžeta uzturēšanas izdevumu transferti pašvaldībām noteiktam mērķim ir paredzēti 10 168 406 *euro*, no kuriem tikai daļēji ir iespējams kompensēt 2017.gada nekompensētos zaudējumus. Līdz ar to Rīgas pilsētas pašvaldībai ir nepieciešams papildus finansējums 2017.gada nekompensēto zaudējumu segšanai 626 679 *euro* apmērā.**Kopā nepieciešamais papildu finansējums no valsts budžeta ir 11 926 304 *euro*, tai skaitā:**- 2018.gadam apakšprogrammā 31.06.00 nepieciešams piešķirt papildus finansējumu 9 239 924 *euro* sabiedriskā transporta pakalpojumu sniedzējiemreģionālajos pasažieru pārvadājumos ar autobusiem un vilcieniem un republikas pilsētu pašvaldībām.- par 2017.gadā aprēķinātajiem, bet nekompensētajiem zaudējumiem par reģionālās nozīmes pārvadājumos sniegtajiem sabiedriskā transporta pakalpojumiem – AS “Pasažieru vilciens” 2 059 701 *euro* un par personu ar invaliditāti pārvadāšanu Rīgas pilsētā – 626 679 *euro*. Ņemot vērā iepriekš minēto, lai nodrošinātu normatīvajos aktos noteikto izdevumu kompensēšanu Satiksmes ministrija lūdz Ministru kabinetu no līdzekļiem neparedzētiem gadījumiem, ievērojot valsts budžeta finansiālās iespējas, piešķirt Satiksmes ministrijai daļu no papildus 2018.gadā nepieciešamā finansējuma sabiedriskā transporta pakalpojumu sniegšanai **6 000 000 *euro, tai skaitā :***-par personu ar invaliditāti pārvadāšanu Rīgas pilsētā 2017.gadā **626 679 *euro,***-republikas pilsētām **102 773 *euro,***-sabiedriskā transporta pakalpojumu sniedzējiemreģionālajos pasažieru pārvadājumos ar autobusiem un vilcieniem **5 270 548 *euro****.*Detalizētāki skaidrojumi sniegti Satiksmes ministrijas sagatavotajā informatīvajā ziņojumā “Par papildu finansējumu sabiedriskā transporta pakalpojumu nodrošināšanai 2018.gadā”.Lai nodrošinātu normatīvajos aktos noteikto izdevumu kompensēšanu jautājums par pārējo nepieciešamo iztrūkstošās finansējuma daļas piešķiršanu tiks risināta sadarbībā ar Finanšu ministriju līdz 2018.gada 15.novembrim. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VSIA “Autotransporta direkcija” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Satiksmes ministrija, VSIA “Autotransporta direkcija”, Finanšu ministrija. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018-gads | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 61 598 128 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 61 598 128 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 61 598 128 | 6 000 000 | 0 | 0 | 0 | 0 | 0 |
| 2.1. valsts pamatbudžets | 61 598 128 | 6 000 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -6 000 000 | 0 | 0 | 0 | 0 | 0 |
| 3.1. valsts pamatbudžets | 0 | -6 000 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 6 000 000 | X | 0 | X |  0 |  0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 31.06.00 un 31.07.00, faktiskais pieejamais finansējums zaudējumu segšanai 2018.gadā ir 61 598 128 *euro, t.i.*:- apakšprogrammā 31.06.00 – 37 954 220 *euro*;- apakšprogrammā 31.07.00 – 23 643 908 *euro*Kopā nepieciešamais papildu finansējums no valsts budžeta ir **11 926 304** ***euro*,** tai skaitā:- 2018.gadam apakšprogrammā 31.06.00 nepieciešams piešķirt papildus finansējumu 9 239 924 *euro* sabiedriskā transporta pakalpojumu sniedzējiemreģionālajos pasažieru pārvadājumos ar autobusiem un vilcieniem un republikas pilsētu pašvaldībām.- par 2017.gadā aprēķinātajiem, bet nekompensētajiem zaudējumiem par reģionālās nozīmes pārvadājumos sniegtajiem sabiedriskā transporta pakalpojumiem – AS “Pasažieru vilciens” 2 059 701 *euro* un apakšprogrammā 31.07.00. par personu ar invaliditāti pārvadāšanu Rīgas pilsētā – 626 679 *euro*.Ar rīkojumu finansējums tiek nodrošināts daļējā apmērā, pārējā nepieciešamā iztrūkstošā finansējuma daļas piešķiršana tiks risināta sadarbībā ar Finanšu ministriju līdz 2018.gada 15.novembrim. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Līdzekļi 6 000 000 *euro* apmērā Satiksmes ministrijai tiks piešķirti no valsts pamatbudžeta programmas 02.00.00 „Līdzekļi neparedzētiem gadījumiem”, lai nodrošinātu sabiedriskā transporta nepārtrauktību un kompensētu izdevumus par sabiedriskā transporta pakalpojumiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, VSIA “Autotransporta direkcija”, Finanšu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs U.Augulis

Vīza: Valsts sekretārs K.Ozoliņš

Ziemele-Adricka 67028036

Dana.Ziemele-Adricka@sam.gov.lv

Grīviņa, 67356130

Kristine.Grivina@atd.lv